
ПРОЕКТ!

Д О Г О В О Р
за възлагане на обществена  поръчка с предмет:
„Осигуряване на самолетни билети за превоз по въздух на пътници и багаж при служебни пътувания в страната и чужбина за нуждите на Министерство на труда и социалната политика“, обособена позиция 2 - „Осигуряване на самолетни билети за полети до други дестинации“ 


Днес, ............. г., в гр. София, между:

МИНИСТЕРСТВО НА ТРУДА И СОЦИАЛНАТА ПОЛИТИКА, със седалище и адрес на управление: гр. София, п.к. 1051, ул. „Триадица“ № 2, ЕИК 000695395, представлявано от Ангел Петров – главен секретар и упълномощено лице по чл. 7, ал. 1 от Закона за обществени поръчки (ЗОП), съгласно Заповед № РД01-868/18.10.2018 г. и Евгени Гогушев – директор на дирекция „Финанси“, наричано по-долу „ВЪЗЛОЖИТЕЛ“, от една страна,
………………………………….…………., със седалище и адрес на управление: ................................................................................................................., ЕИК/код по Регистър БУЛСТАТ,  представляван/а/о от ........................................, в качеството на ……………………… наричано/а/о за краткост ИЗПЪЛНИТЕЛ, от друга страна, (ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „Страните“, а всеки от тях поотделно „Страна“),
на основание чл. 112, ал. 1, ал. 4-6  във връзка с чл. 82, ал. 3 и 9 от Закона за обществените поръчки („ЗОП“) във връзка с чл. 2 от сключено Рамково споразумение № СПОР-12/05.06.2017 г. на Централния орган за покупки, Допълнително споразумение № 1/27.11.2018 г. и Допълнително споразумение № 2/19.04.2019 г.с предмет: „Осигуряване на самолетни билети за превоз по въздух на пътници и багаж при служебни пътувания в страната и чужбина“, обособена позиция № 2 „Осигуряване на самолетни билети за полети до други дестинации“, наричано по-нататък „Рамковото споразумение“ и Решение № РЕ-ОП…………/…………...2019 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Осигуряване на самолетни билети за превоз по въздух на пътници и багаж при служебни пътувания в страната и чужбина за нуждите на Министерство на труда и социалната политика“, обособена позиция 2 - „Осигуряване на самолетни билети за полети до други дестинации“, се сключи настоящият договор („Договора/Договорът“) за следното:

ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, следните услуги: осигуряване на самолетни билети за превоз по въздух на пътници и багаж при служебни пътувания до други дестинации за служителите на Министерство на труда и социалната политика (МТСП), наричани за краткост „Услугите“
Чл. 2. ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № № 1, 2 и 3 към този Договор („Приложенията“) и представляващи неразделна част от него.

СРОК НА ДОГОВОРА. СРОК И МЯСТО НА ИЗПЪЛНЕНИЕ
	Чл. 3. (1) Договорът влиза в сила от датата на сключването му и е със срок на действие съобразно чл. 4, ал. 1.
	(2) Срокът по ал. 1 може да бъде удължен по изключение при условията на чл. 116 от ЗОП, ако до изтичане на срока на договора Централния орган за покупки не е сключил ново рамково споразумение за последващия период. 
	Чл. 4. (1) Срокът на Договора е от датата на сключването му до 31.12.2019 г. или до сключване на договор въз основа на новото рамково споразумение с предмет:  „Осигуряване на самолетни билети за превоз по въздух на пътници и багаж при служебни пътувания в страната и чужбина“ въз основа на процедура на Централния орган за покупки, открита с решение № РМФ-29/04.05.2018 г. или до достигане на максимално допустимата стойност на договора, което от трите събития настъпи първо. 
	(2) Сроковете за изпълнение на отделните дейности/задачи са, както следва:
1. при заявка за резервация на самолетни билети ИЗПЪЛНИТЕЛЯТ предоставя отговор на ВЪЗЛОЖИТЕЛЯ в срок до 2 (два) часа от подаването ѝ. При бърза заявка, породена от възникнали извънредни обстоятелства и/или спешни случаи, включително такава, направена през почивните и празнични дни, срокът е до 1 (един) час;
2. при отказ на ВЪЗЛОЖИТЕЛЯ да приеме отговора, получен въз основа на подадената заявка, ИЗПЪЛНИТЕЛЯТ е длъжен да представи ново предложение в срок до 1 (един) час от отказа с не по-малко от 2 (два) варианта за пътуване;
3. за издаване на билет срокът е до 24 (двадесет и четири) часа от получаването на потвърждението ѝ или потвърждение за одобрен вариант, като при спешни случаи, билетите ще се изпращат по електронна поща и в по-кратък срок;
4. за възстановяване на сумите по неизползвани или частично използвани билети - не повече от 72 (седемдесет и два) часа от потвърждаване размера на сумите за възстановяване от съответната авиокомпания.
Чл. 5. (1) Място на изпълнение на Договора:
1. ИЗПЪЛНИТЕЛЯТ  се задължава да приема заявка за самолетни билети от ВЪЗЛОЖИТЕЛЯ на адрес: ………………, п.к. ……., ул. ………………., факс: …………. или ел. поща: ………………., като осигурява възможност за приемане на такива по всяко време на денонощието, включително и при извънредни обстоятелства, както и в почивни и празнични дни; 
2. ИЗПЪЛНИТЕЛЯТ доставя поръчаните от ВЪЗЛОЖИТЕЛЯ самолетни билети, както и другите документи, свързани с изпълнението на  договора, по ел. поща на следните електронни адреси: ………………………….
или при  необходимост на място на хартиен носител – в сградата на МТСП на адрес, гр. София, ул. „Триадица“ № 2 или на друго посочено от ВЪЗЛОЖИТЕЛЯ място. 
(2) Доставката до мястото на изпълнение е за сметка на ИЗПЪЛНИТЕЛЯ.  

ЦЕНА, РЕД И СРОКОВЕ ЗА ПЛАЩАНЕ.
Чл. 6. (1) За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ стойността на предоставените Услуги и таксите за тяхното предоставяне на база единичните цени, предложени от ИЗПЪЛНИТЕЛЯ в ценовото му предложение, като максималната стойност на договора не може да надвишава 25 000 (двадесет и пет хиляди) лв. без ДДС (наричана по-нататък „Цената“ или „Стойността на Договора“).
(2) Цената на доставените самолетни билети се определя в лева, на база най-ниската нетна тарифа, предлагана от авиокомпаниите, осъществяващи съответния полет за всяко конкретно пътуване. Нетната тарифа на доставените билети не може да надвишава максималните нетни тарифи по настоящия договор, посочени в Приложение № 3.
	(3) Крайните цени на билетите включват и дължимите летищни такси, такси сигурност и други такси, установени от местното законодателство.
(4) В Цената на такса обслужване по Приложение № 3 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
	(5) Единичните цени в Ценовото предложение на ИЗПЪЛНИТЕЛЯ, са фиксирани/крайни за времето на изпълнение на Договора и не подлежат на промяна освен в случаите, изрично уговорени в този Договор и в съответствие с разпоредбите на ЗОП.
Чл. 7. (1) ВЪЗЛОЖИТЕЛЯТ плаща на ИЗПЪЛНИТЕЛЯ цените по този договор, чрез периодични плащания въз основа на представени от ИЗПЪЛНИТЕЛЯ следните документи:
1. фактура за стойността на такса обслужване и протокол за стойността на самолетния билет; 
2. копие/отрязък от агентския купон; 
3. разпечатка на направената и потвърдена резервация с калкулация на крайната цена на билета, включваща и всички дължими такси;
4. копие от BSP report за издадения билет, 
(2) ВЪЗЛОЖИТЕЛЯТ се задължава да извърши всяко дължимо плащане в срок до 10 (десет) дни, считано от представяне и приемане на документите по ал. 1 за съответния период.
(3) Плащането се спира, когато ИЗПЪЛНИТЕЛЯТ бъде уведомен, че сумата по фактурата му не може да бъде платена, тъй като е не е дължима поради липсващи и/или некоректни придружителни документи или наличие на доказателства, че разходът е неправомерен. В този случай,  ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 3 (три) работни дни, след като бъде уведомен за това. В този случай, срокът за извършване на плащане към ИЗПЪЛНИТЕЛЯ започва да тече от датата, на която ВЪЗЛОЖИТЕЛЯТ получи правилно оформена фактура и/или поисканите разяснения, корекции и/или допълнителна информация.
Чл. 8. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка:	………………;
BIC: ………………..;
IBAN: ……………….  
(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

ГАРАНЦИЯ ЗА ИЗПЪЛНЕНИЕ
Чл. 9. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от максималната стойност на Договора без ДДС, а именно: 1250,00 лв. (хиляди двеста и петдесет лева) („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора. 
Чл. 10. (1) В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 10 (десет) дни от подписването на допълнително споразумение за изменението.
(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:
1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 11 от Договора; и/или;
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или
3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.
Чл. 11. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:	БНБ – Централно управление;
BIC:	BNBGBGSD;
IBAN:	 BG83BNBG96613300134102.
Чл. 12. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
Чл. 13. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на изискванията на ВЪЗЛОЖИТЕЛЯ, посочени в поканата.
Чл. 14. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след прекратяването на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
	(2) Освобождаването на Гаранцията за изпълнение се извършва, както следва:
	1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8 от Договора; 
	2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
	3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.
	(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.
	Чл. 15. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 16. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
	1. ако ИЗПЪЛНИТЕЛЯТ не започне работа по изпълнение на Договора в срок до 24 (двадесет и четири) часа от подаване на заявката и ВЪЗЛОЖИТЕЛЯТ развали Договора на това основание; 
	2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 
	3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 17. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
Чл. 18. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 10 (десет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.
Чл. 19. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.


ПРАВА И ЗАДЪЛЖЕНИЯ НА СТРАНИТЕ
Чл. 20. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Чл. 21. ИЗПЪЛНИТЕЛЯТ има право:
1. да получи възнаграждение в размера, сроковете и при условията по чл. 6-8 от договора;
[bookmark: _DV_M80]2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.  
Чл. 22. ИЗПЪЛНИТЕЛЯТ се задължава:
[bookmark: _DV_M81]1. да предоставя Услугите и да изпълнява задълженията си по този Договор в уговорените срокове и качествено, в съответствие с клаузите на Договора и Приложенията към него;
2. да осигури възможност за приемане на заявки в работно и извън работно време, включително през почивни и празнични дни, по 24 часа в денонощието, за срока на договора;
3. да предостави на ВЪЗЛОЖИТЕЛЯ отговор по конкретна заявка за резервация писмено – по ел. поща или факс в срок до 2 (два) часа от подаване на заявката. При бърза заявка, породена от възникнали извънредни обстоятелства и/или спешни случаи, включително такава, направена пред почивните и празничните дни, срокът е до 1 (един) час. 
4. да издава билет до определена дестинация до 24 часа от получаването на потвърждението ѝ или потвърждение за одобрен вариант, освен ако Страните не уговорят други срокове за конкретен случай;
5. да предлага маршрути с предлаганите най-ниски нетни тарифи на авиокомпаниите към момента на подаване на отговора;
6. предложението на ИЗПЪЛНИТЕЛЯ за конкретен самолетен билет трябва да съдържа: авиокомпания; маршрут; класата, номера на полетите; часове на полетите и на престоя; единични цени на отделни елементи от цената и крайни цени, както и обща крайна цена; факти от значение за пътуването (летища, условия на тарифата, срок за потвърждаване на резервациите от ВЪЗЛОЖИТЕЛЯ и др.). Горните обстоятелства се доказват с разпечатка от резервационната система, други документи и/или подробна информация от авиокомпаниите, предлагащи самолетни билети по конкретната дестинация.
7. ИЗПЪЛНИТЕЛЯТ следва да предлага маршрути, които са с най-подходящи връзки за дестинацията, като трябва да осигури възможност за директни полети. Когато няма директни полети до дестинацията, ИЗПЪЛНИТЕЛЯТ следва да осигури недиректни полети с минимален брой прекачвания до дестинацията и съобразени с условията на всяка получена от ВЪЗЛОЖИТЕЛЯ заявка (вкл. часови диапазон). Отговорът на конкретна заявка (предложието) трябва да съдържа възможните варианти за реализиране на пътуването при заявените от ВЪЗЛОЖИТЕЛЯ условия (класа, катогория и т.н.).  ВЪЗЛОЖИТЕЛЯТ си запазва правото да избере съответен вариант като потвърди заявката или да откаже възлагането ѝ в случай, че нито един от предложените варианти не е подходящ по негова преценка. При искане на ВЪЗЛОЖИТЕЛЯ ИЗПЪЛНИТЕЛЯТ предоставя за конкретната заявка до 3 варианта на маршрути от 3 авиокомпании, в случаите, в които това е възможно;
8.  в случай на извънредни обстоятелства, независещи от ВЪЗЛОЖИТЕЛЯ или  лицата, за които е закупен билета, които не позволяват осъществяването на полета, ИЗПЪЛНИТЕЛЯТ е длъжен да осигури безплатното презаверяване на билета на пътника за първия възможен полет по същия маршрут, при съгласие от страна на пътника или ВЪЗЛОЖИТЕЛЯ.  В случай на невъзможност, или несъгласие от страна на ВЪЗЛОЖИТЕЛЯ, ИЗПЪЛНИТЕЛЯТ осигурява безплатно премаршрутиране на пътника чрез алтернативен полет (и) или възстановява стойностт на закупения билет;
9. при необходимост ИЗПЪЛНИТЕЛЯТ предлага осигуряване на въздушно карго за превоз на багаж на пътници. ИЗПЪЛНИТЕЛЯТ се задължава да предлага възможно най-изгодните налични на пазара крайни цени за осигуряване на въздушно карго, съобразявайки се с изискванията в заявката;
10. да предоставя на ВЪЗЛОЖИТЕЛЯ информация и да предоставя билети, които са съобразени с всички валидни към датата на пътуването отстъпки и бонуси на авиокомпаниите-превозвачи;
11. да изпраща самолетните билети по електронен път, в съответствие със Закона за електронния документ и електронния подпис или да ги доставя на хартиен носител на адрес: гр.София, ул. „ Триадица“ № 2, в сградата на МТСП, в Д ЕВМС, ет.  3;
12. да сключва споразумения в полза на ВЪЗЛОЖИТЕЛЯ с авиокомпаниите-превозвачи, предоставящи бонусни програми, специални тарифи и облекчени условия, както и допълнителни преференции. За всяко сключено споразумение по реда на предходното изречение ИЗПЪЛНИТЕЛЯТ уведомява писмено ВЪЗЛОЖИТЕЛЯ, като прилага заверено копие от споразумението;
13. да води, следи и актуализира файловете с натрупващите се бонуси и писмено да информира ВЪЗЛОЖИТЕЛЯ за предстоящото издаване на безплатни билети въз основа на предоставена информация от авиокомпаниите-превозвачи;
14. да уведоми незабавно писмено ВЪЗЛОЖИТЕЛЯ при промяна на цените и/или условията на превозвачите след направена резервазция и при поискване от  ВЪЗЛОЖИТЕЛЯ да представи доказателства за настъпилите промени.
15. да поддържа точно и систематизирано деловодство, както и пълна и точна счетоводна и друга отчетна документация за извършените услуги, позволяваща да се установи  дали разходите са действително направени във връзка с изпълнението на Договора;
16. [bookmark: _DV_M84]да пази поверителна Конфиденциалната информация, в съответствие с уговореното в чл. 39 от Договора;  
17. да спазва изискванията на Закона за защита на личните данни, като осигурява защитата на личните данни на физическите лица, на които издава самолетни билети;
18. при поискване от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен да осигури на ВЪЗЛОЖИТЕЛЯ информация за извършената услуга в писмен вид;
19. да осигури при необходимост и друг вид транспорт, освен въздушен, както и online чекиране и съдействие за качване на пътник в последния момент.
Чл. 23. ВЪЗЛОЖИТЕЛЯТ има право:
[bookmark: _DV_M94]1. да изисква от ИЗПЪЛНИТЕЛЯ да изпълнява Услугата, предмет на договора в уговорените срокове, количество и качество;
[bookmark: _DV_M95]2. да откаже да приеме и да заплати възнаграждение на ИЗПЪЛНИТЕЛЯ, когато се е отклонил от изискванията по Договора и/или приложенията към него, докато той не изпълни задълженията си;
3. да извършва проверки по изпълнението на настоящия договор, включително да изисква съответните документи, доказващи надлежното изпълнение. 
4. да изисква информация и извършва проверки относно цените на самолетните билети (и по-специално нетните тарифи), предоставяни от ИЗПЪЛНИТЕЛЯ по настоящия договор, включително чрез справки от резервационната система, използвана от ИЗПЪЛНИТЕЛЯ и от съответните служби на авиокомпаниите-превозвачи, които са извършили дадения полет. 
5. да изисква от ИЗПЪЛНИТЕЛЯ писмена обосновка на цената на самолетен билет.
[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 24. ВЪЗЛОЖИТЕЛЯТ се задължава:
[bookmark: _DV_M100]1. да оказва необходимото съдействие на ИЗПЪЛНИТЕЛЯ за изпълнение на договора;
2. да подава заявки за резервация и доставка на самолетни билети на ИЗПЪЛНИТЕЛЯ чрез упълномощеното/те по договора лице/а, по някой от изброените начини: електронна поща или факс;
3. да приеме изпълнението на всяка отделна заявка, когато отговаря на договореното, по реда и при условията на този Договор;
4. да заплати на ИЗПЪЛНИТЕЛЯ дължимото възнаграждение, по реда и при условията, предвидени в този Договор;
[bookmark: _DV_M101]5. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
6. да пази поверителна Конфиденциалната информация, в съответствие с уговореното в чл. 39 от Договора;
[bookmark: _DV_M102]7. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
8. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 14 от Договора;


ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 25. ИЗПЪЛНИТЕЛЯТ представя документите по чл. 7, ал. 1 ежемесечно, което се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).
[bookmark: _DV_M64]Чл. 26. (1) ВЪЗЛОЖИТЕЛЯТ има право:
[bookmark: _DV_M65]	1. да приеме изпълнението в срок до 5 работни дни, от представяне на документите по чл. 7, ал. 1, когато отговаря на договореното;
[bookmark: _DV_M66]	2. да поиска преработване и/или допълване на документите по чл. 7, ал. 1 в определен от него срок, като в такъв случай преработването и/или допълването е изцяло за сметка на ИЗПЪЛНИТЕЛЯ;
	3. да откаже да приеме изпълнението в случай, че констатираните недостатъци са от такова естество, че резултатът от изпълнението става безполезен за ВЪЗЛОЖИТЕЛЯ.
[bookmark: _DV_M67][bookmark: _DV_M68][bookmark: _DV_M69]	(2) Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 30 (тридесет) дни след изтичането на срока на изпълнение по чл. 3 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 27 – 31 от Договора.

САНКЦИИ ПРИ НЕИЗПЪЛНЕНИЕ
Чл. 27. (1) При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет на сто) от Цената за съответната дейност/задача за всеки ден забава, но не повече от 10 % (десет на сто) от стойността на съответната задача.
(2) При забава на ИЗПЪЛНИТЕЛЯ, същият дължи неустойка в размер на 10 % (десет на сто) върху стойността на съответната заявка за всеки просрочен час, но не повече от 40% (четиридесет на сто).
(3) Ако необходимостта от доставката на самолетните билети е отпаднала, вследствие на забава на ИЗПЪЛНИТЕЛЯ, същият дължи неустойка в размер на 40% (четиридесет на сто) от стойността на съответната заявка.
(4) При забава на дължимо плащане ВЪЗЛОЖИТЕЛЯТ дължи  неустойка в размер на 0.5 % (нула цяло и пет на сто) върху стойността на дължимото плащане за всеки просрочен ден, но не повече от 3 % (три на сто) от неиздължената сума.
Чл. 28. При констатирано лошо или друго неточно или частично изпълнение на отделна дейност/задача или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност/задача, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 
Чл. 29. При разваляне на Договора поради виновно неизпълнение на някоя от Страните, виновната Страна дължи неустойка в размер на 5 % (пет на сто) от Стойността на Договора.
Чл. 30. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това или да удържи начислените неустойки от стойността на следващо/и дължимо/и по договора плащане/ния.  
Чл. 31. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

ПРЕКРАТЯВАНЕ НА ДОГОВОРА
Чл. 32. (1) Този Договор се прекратява:
1. с изтичане на срока по чл. 4;
2. с изпълнението на всички задължения на Страните по него; 
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността и да представи доказателства; 
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРКЛТДС.
6. едностранно от ВЪЗЛОЖИТЕЛЯ, без предизвестие, в случай че ИЗПЪЛНИТЕЛЯТ бъде лишен от правото да упражнява дейността си или при възникване на обстоятелства, които водят до невъзможност ИЗПЪЛНИТЕЛЯТ да осъществява дейността си.
(2) Договорът може да бъде прекратен:
1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.
Чл. 33. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на Услугите в срок до 5 (пет) дни, считано от Датата на влизане в сила;
2. ИЗПЪЛНИТЕЛЯТ е прекратил изпълнението на Услугите за повече от 5 (пет) дни;
3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 34. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

Чл. 35. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички документи, изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 36. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги. 


ОБЩИ РАЗПОРЕДБИ
Дефинирани понятия и тълкуване
Чл. 37. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора.
Спазване на приложими норми
Чл. 38. При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
Конфиденциалност
Чл. 39. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). 
(2) Условието по предходната алинея не се прилага в случаите, в които ВЪЗЛОЖИТЕЛЯТ извършва проверки и контрол по изпълнението на договора чрез изрично определени от него лица. 
(3) Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
(4) С изключение на случаите, посочени в ал. 5 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(5) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(6) Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Защита на личните данни
Чл. 40. (1) При изпълнение на Договора се извършва обработване на лични данни по смисъла на Регламент (ЕС) 2016/679 на Европейския парламент и на Съвета („Общ регламент“), Закона за защита на личните данни и практиката на Комисията за защита на личните данни.
(2) Администраторът възлага, а Обработващият се задължава да обработва лични данни от името и за сметка на Администратора в съответствие с целта и условията, определени в настоящото споразумение, като посочените по-долу понятия и изрази ще имат следното съдържание:
а) „Администратор“ е Министерството на труда и социалната политика, представлявано от министъра в качеството си на ВЪЗЛОЖИТЕЛ по договора;
б) „Обработващ лични данни“ е ………………………………  в качеството си на ИЗПЪЛНИТЕЛ по договора, извършващ обработване от името на Администратора;
в) „Обработване“ означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване. 
(3) Във връзка с услугите, предмет на настоящия договор, Обработващият лични данни обработва лични данни на физически лица и информацията за тях, предоставена от Администратора.
(4) Обработващият лични данни ще обработва лични данни само и единствено за целите на настоящия договор.
(5) Личните данни се съхраняват от страните за срока на договора и 5 (пет) години след прекратяването му, освен ако в приложимото законодателство е предвиден по-дълъг срок. След изтичане на посочените срокове страните заличават личните данни, освен ако не е налице друго основание за обработването им.
(6) Ако Обработващият лични данни наруши Регламент (EС) 2016/679, определяйки целите и средствата на обработването, обработващият личните данни се счита за администратор по отношение на това обработване.
(7) В случай на нарушение и неспазване на настоящия договор, Обработващият лични данни носи гражданска и административно-наказателна отговорност.“

Чл. 41. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
Прехвърляне на права и задължения
Чл. 42. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.
Изменения
Чл. 43. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
Непреодолима сила
Чл. 44. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
(2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 10 (десет) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила Страна: 
1. която е била в забава или друго неизпълнение преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.

Нищожност на отделни клаузи
Чл. 45. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.
Уведомления
Чл. 46. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: гр. София, п.к. 1051, ул. „Триадица“ № 2
1. Лице за контакт:
Тел.: 
Факс: 
e-mail: 
В случай на отсъствие на лицето за контакт по т. 1, същото ще бъде замествано от: 
……………………………………………
Тел.: 
Факс: 
e-mail: 

2. За ИЗПЪЛНИТЕЛЯ: 
Адрес за кореспонденция: 
Лице за контакт: 
Тел.: 
Факс: 
e-mail: 
 (3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси в т. ч. електронни, чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 10 (десет) дни от вписването ѝ в съответния регистър.
Език
Чл. 47. (1) Този Договор се сключва на български език.
(2) Приложимият език е задължителен за използване при съставяне на всякакви документи, свързани с изпълнението на Договора, в. т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ. 
Приложимо право
Чл. 48 Този Договор, в т.ч. Приложенията към него, както и всички произтичащи или свързани с него споразумения, и вскички свързани сптях права и задължения, ще бъдат подчинени на и ще се тълкуват съгласно българското право.

Разрешаване на спорове
Чл. 49. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри
Чл. 50. Този Договор се състои от 15 (петнадесет) страници и е изготвен и подписан в четири еднообразни екземпляра – 1 (един ) за ИЗПЪЛНИТЕЛЯ и  3 (три) за ВЪЗЛОЖИТЕЛЯ.

Приложения:
Чл. 51. Към този Договор се прилагат и са неразделна част от него следните приложения:
Приложение № 1 – Техническа спецификация;
Приложение № 2 – Техническо предложение на ИЗПЪЛНИТЕЛЯ;
Приложение № 3 – Ценово предложение на ИЗПЪЛНИТЕЛЯ;
Приложение № 4 – Гаранция за изпълнение.



ЗА ВЪЗЛОЖИТЕЛЯ:		ЗА ИЗПЪЛНИТЕЛЯ:

 упълномощено лице по чл. 7, ал. 1 от ЗОП,		
  съгласно Заповед № РД01-868/18.10.2018 г.

Евгени Гогушев

Директор на дирекция "Финанси"

Ангел Петров

Главен секретар


